B. Osobitná časť

K Čl. I
K bodu 1
Ustanovuje sa prechodné obdobie dvoch rokov odo dňa nadobudnutia účinnosti tohto nariadenia vlády, počas ktorého je možné uvádzať na trh a na palubu lode členského štátu Európskej únie zariadenia, ktoré sú v prílohe č. 1 časti A.1 prvom stĺpci presunuté z prílohy č. 1 časti A.2 a boli vyrobené do 4. decembra 2014, v súlade s postupom schválenia typu podľa predpisov účinných do 4. decembra 2014.
K bodu 2
Uvádza sa znenie prílohy č. 1 prebraté zo smernice 2013/52/EÚ.
K bodu 3
V súlade s Legislatívnymi pravidlami vlády SR sa dopĺňa príloha č. 5 nariadenia vlády o smernicu 2013/52/EÚ.
K Čl. II
Uvádza sa dátum nadobudnutia účinnosti nariadenia vlády Slovenskej republiky v súlade s transpozičnou lehotou smernice 2013/52/EÚ.